বিগত ০৩ জানুয়ারি ২০১২ খ্রি. গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয় এবং দক্ষিণ কোরিয়ার ইয়াংওয়ান করপোরেশনের মধ্যে বাংলাদেশ লোক ও কারুশিল্প ফাউন্ডেশনের বড় সরদারবাড়ির রেস্টোরেশন কাজের ঐতিহাসিক চুক্তি স্বাক্ষরিত হয়। সামাজিক দায়িত্বপূর্ণ দায়বদ্ধতার অংশ হিসেবে বাংলাদেশে এককভাবে সবচেয়ে বড় বিদেশি বিনিয়োগকারী প্রতিষ্ঠান কোরিয়া ভিত্তিক বহুজাতিক কোম্পানী অনুদান হিসেবে ইয়াংওয়ান করপোরেশনের চেয়ারম্যান ও কোরিয়া ইপিজেড এর প্রধান নির্বাহী কর্মকর্তা বিশিষ্ট পৃষ্ঠপোষক ও শিল্পপতি মি. কিহাক সাং বড় সরদারবাড়ি যথাযথ বৈজ্ঞানিক উপায়ে সংরক্ষণ করার মাধ্যমে এর রাজসিকতা ফিরিয়ে আনতে অনন্য উদ্যোগ নিয়েছেন।